**4ο ΠΕΚΕΣ Αττικής**

Διασχολικό πρόγραμμα-άτυπο σχολικό δίκτυο

**Νέες και Παλιές Πατρίδες:**

**Από την οικογενειακή στην επίσημη ιστορία**

Το 4ο ΠΕΚΕΣ Αττικής, κατά τη συνεδρίαση της Ολομέλειας της 17ης Ιανουαρίου 2019, λαμβάνοντας υπόψη:

* Την ύπαρξη μεγάλου ποσοστού προσφύγων στην πληθυσμιακή σύνθεση των περιοχών ευθύνης του (Νέα Σμύρνη, Ελληνικό, κα)
* Την ανάγκη διασύνδεσης της οικογενειακής και προσωπικής ιστορίας με την επίσημα διδασκόμενη ιστορία
* Την ανάγκη να διατηρηθεί η ιστορική μνήμη των πολύ κοντινών προγόνων
* Την ανάγκη εμπλουτισμού της διδασκαλίας της ιστορίας

**Αποφάσισε**

Να προτείνει στα σχολεία ευθύνης του, να συμμετάσχουν σε διασχολικό πρόγραμμα-άτυπο σχολικό δίκτυο, με τίτλο
«**Νέες και Παλιές Πατρίδες: Από την οικογενειακή στην επίσημη ιστορία**».

Στο διασχολικό πρόγραμμα μπορούν να συμμετάσχουν σε πρώτη φάση ομοειδή (ίδιας βαθμίδας) σχολεία (νηπιαγωγεία, δημοτικά, γυμνάσια, λύκεια κάθε τύπου).

Οι στόχοι του διασχολικού προγράμματος είναι οι εξής:

1. Να γίνει η ιστορία βίωμα των μαθητών και των εκπαιδευτικών
2. Να συνδεθεί η τοπική ιστορία με την ιστορία της οικογένειας και με την επίσημη ιστορία της χώρας
3. Να συνδεθεί συναισθηματικά η ιστορία της οικογένειας με το παρόν και το μέλλον των νέων μελών, αλλά επίσης και με το μέλλον της χώρας συνολικά
4. Να συνεχιστεί η γραμμή που συνδέει την ιστορία των χαμένων πατρίδων με τη σημερινή ζωή.
5. Να αποκατασταθεί η συναίσθηση της συνέχειας μέσω της ιστορίας οικογενειών και χώρας
6. Να γίνουν ενεργοί πολίτες στη διαμόρφωση της γειτονιάς και της πόλης τους, μέσα από τη μελέτη της ιστορίας της
7. Να βελτιωθεί η επίγνωση των μαθητών σχετικά με τις δυνάμεις που διαμορφώνουν τις τύχες και την εξέλιξη ανθρώπων, οικογενειών, εθνοτικών ομάδων, εθνών και κρατών
8. Σύνδεση διδακτικών αντικειμένων με πρακτικές εφαρμογές έρευνας στο πεδίο
9. Ανάπτυξη διδακτικών εργαλείων για μάθηση της ιστορίας
10. Ενίσχυση της διασχολικής συνεργασίας
11. Ανάπτυξη συνεργασιών σε τοπικό και ευρύτερο πλαίσιο για επίλυση προβλημάτων

Το διασχολικό πρόγραμμα συντονίζεται από Παιδαγωγική Επιτροπή στην οποία συμμετέχουν από ένας/μια εκπρόσωπος κάθε συμμετέχοντος σχολείου, καθώς και Συντονιστές Εκπαιδευτικού Έργου του 4ου ΠΕΚΕΣ. Η Παιδαγωγική Επιτροπή μπορεί να αποφασίσει τη διεύρυνσή της με εμπειρογνώμονες και άλλα πρόσωπα.

**Παιδαγωγική Επιτροπή:**

1. Αγγελική Χρονοπούλου-ΣΕΕ ΠΕ02-4ο ΠΕΚΕΣ Αττικής
2. Δημήτριος Καλαϊτζίδης-ΣΕΕ-Εκπαίδευσης για την Αειφορία-4ο ΠΕΚΕΣ Αττικής
3. Κωνσταντίνος Θεριανός-ΣΕΕ Κοινωνικών Επιστημών-4ο ΠΕΚΕΣ Αττικής
4. Νικόλαος Καμήλος-Οργανωτικός Συντονιστής -4ο ΠΕΚΕΣ Αττικής
5. Νικόλαος Λινάρδος-ΣΕΕ ΠΕ02-4ο ΠΕΚΕΣ Αττικής
6. Ιωάννα Καμπούρμαλη-ΣΕΕ ΠΕ70-4ο ΠΕΚΕΣ Αττικής
7. Τριανταφυλλιά Νικολούδη-ΣΕΕ-ΠΕ60-4ο ΠΕΚΕΣ Αττικής
8. Ευσταθία Χριστοπούλου-ΣΕΕ –ΠΕ70- 4ο ΠΕΚΕΣ Αττικής
9. Ιωάννα Μενδρινού-Υπ. Αγωγής Υγείας Α/θμιας Εκπαίδευσης Δ’ Αθήνας
10. Μαρία Δρακοπούλου-Υπ. Αγωγής Υγείας Β/θμιας Εκπαίδευσης Δ’ Αθήνας
11. Σταυρούλα Πετροπούλου-Υπ. Πολιτιστικών Θεμάτων Α/θμιας Εκπαίδευσης Δ’ Αθήνας

**Διαδικασία συμμετοχής**

Τα σχολεία που επιθυμούν να συμμετάσχουν θα πρέπει να εξουσιοδοτήσουν έναν/μια εκπαιδευτικό που θα συμπληρώσει την φόρμα συμμετοχής [**ΕΔΩ**](https://docs.google.com/forms/d/e/1FAIpQLSeO0ZOFwh3ruDmGObRLCf6yVGRRhjFC1D8Lrc-0VqDD34i1oA/viewform). Η συμπλήρωση της φόρμας από εξουσιοδοτημένο εκπαιδευτικό προϋποθέτει τη συζήτηση στο Σύλλογο Διδασκόντων και την λήψη απόφασης για συμμετοχή. Η δήλωση συμμετοχής δεν συνεπάγεται καμιά δέσμευση για το σχολείο το οποίο μπορεί να μη συμμετάσχει ή να αποχωρήσει οποτεδήποτε το επιθυμεί, με απλή γνωστοποίηση εκ μέρους της διευθύντριας/του διευθυντή. Στο πλαίσιο της λειτουργίας του διασχολικού προγράμματος, δεν θα γίνεται διανομή διαφημιστικού υλικού, ενώ όλες οι δράσεις θα γίνονται στο πλαίσιο της κείμενης νομοθεσίας.

Για περισσότερες πληροφορίες, παρακαλούμε να απευθύνεστε στην κυρία **Αγγελική (Γιούλη) Χρονοπούλου**, Σ.Ε.Ε. Π.Ε.02, (τηλ. 2131617370/ 6977614133, email: ychrono@otenet.gr)